Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 368/13/5506	Martin, 29.11.2013
EEČ : 2-40-289-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 Trestného zákona číslo 140/1961 Zbierky zákonov v znení zákona číslo 757/2004 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec detí XXXXX, syna XXXXX, nar. XXXXX, syna XXXXX, nar. XXXXX a syna XXXXX, nar. XXXXX, ku ktorým má vyživovaciu povinnosť vyplývajúcu zo Zákona o rodine a určenú rozsudkom Okresného súdu v Martine č. XXXXX zo dňa 22.7.1999, právoplatného dňa 12.8.1999, ktorým boli deti zverené do výchovy matke XXXXX, nar. XXXXX a bolo určené platiť výživné na synov XXXXX vo výške 250,-Sk (8,30,-€) mesačne od 1.5.1996, vždy do každého 20-teho dňa v mesiaci vopred k rukám matky XXXXX, tr. bytom XXXXX, XXXXX a na syna XXXXX vo výške 200,-Sk (6,64,-€) mesačne od narodenia, t.j. XXXXX, vždy do každého 20-teho dňa v mesiaci vopred k rukám matky XXXXX, tr. bytom XXXXX, ul. XXXXX, určenú vyživovaciu povinnosť si neplnil pravidelne, v evidencii nezamestnaných Úradu práce, sociálnych vecí a rodiny bol evidovaný od 28.2.1994 do 23.11.1995, z ktorej bol vyradený z dôvodu nespolupráce a uvedeným konaním mu vznikol od 1.7.2001 do 30.7.2011 dlh na bežnom výživnom na syna XXXXX vo výške 996,-€, od 1.7.2001 do 30.7.2012 dlh na bežnom výživnom na syna XXXXX vo výške 1.095,60,-€ a od 1.7.2001 až doposiaľ dlh na bežnom výživnom na syna XXXXX vo výške 956,16,-€, ktoré dlhuje k rukám XXXXX, nar. XXXXX a od 1.7.2001 do 27.9.2006 vo výške 59,75,-€, ktoré dlhuje k rukám Úradu práce, sociálnych vecí a rodiny v Martine, nakoľko uvedený úrad poskytoval matke návratnú dávku na výživu detí namiesto obvineného XXXXX, 

lebo zanikla trestnosť činu

Odôvodnenie:
Uznesením policajného orgánu PZ Obvodného oddelenia PZ XXXXX zo dňa 09.01.2003 pod Č.p. ORP-ČVS-XXXXX podľa § 160 ods.1 Trestného poriadku účinného do 31.12.2005 začal trestné stíhanie a súčasne podľa § 163 ods. 1 Tr. por. účinného do 31.12.2005 vzniesol  obvinenie XXXXX pre trestný čin zanedbania povinnej výživy podľa § 213 ods. 1 Trestného zákona účinného do 31.12.2005, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia.

Po vykonaní všetkých potrebných úkonov za účelom objasnenia skutkového stavu veci, vyšetrovateľ PZ v rámci prípravného konania predložil spisový materiál na Okresnú prokuratúru v Martine s návrhom na konečné rozhodnutie veci. 

Po preskúmaní predloženého spisového materiálu som zistil, že trestné stíhanie vedené proti obvinenému XXXXX je potrebné zastaviť, a to z dôvodu, že zanikla trestnosť činu následkom uplatnenia účinnej ľútosti. 

	Obvinený XXXXX vo svojej výpovedi uviedol, že už nemá žiadnu podlžnosť na výživnom, keďže všetko vyplatil ako voči matke, tak i voči úradu práce, soc. vecí a rodiny. 

Svedkyňa XXXXX, vo svojej výpovedi zo dňa 15.07.2013 potvrdila, že obvinený vyplatil celý dlh na výživnom, ktorý jej mal zaplatil a ešte aj viac. Deti počas neplnenia vyživovacej povinnosti zo strany otca netrpeli núdzou a ani neboli núdzi vystavené. 

Zo správy Úradu práce soc. vecí a rodiny Martin taktiež vyplynulo, že obvinený dlh, ktorý mu vznikol titulom vyplácania náhradného výživného, zaplatil v plnej výške aj s penále.  

Podľa § 214 ods. 1 Tr. zákona účinného do 31.12.2005 trestnosť zanedbania povinnej výživy (§ 213) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Podľa § 214 ods. 2 Tr. zákona účinného do 31.12.2005 ak úrad práce, sociálnych vecí a rodiny poskytne oprávnenému náhradné výživné podľa osobitného predpisu v plnej výške podľa rozhodnutia súdu o výživnom, trestnosť zanedbania povinnej výživy (§ 213) zaniká, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné a penále skôr, než sa súd odobral na záverečnú poradu.dvoch rokov neplní, čo aj z nedbanlivosti, povinnosť vyživovať alebo zaopatrovať iného. 

V uvedenej trestnej veci je nutné konštatovať, že obvinený si svoju povinnosť splnil dodatočne, keď uhradil zameškané výživné, ako oprávnenej matke, tak i úradu práce v plnej sume, čo bolo potvrdené vykonaným dokazovaním, naviac konanie obvineného nemalo trvalo nepriaznivé následky, čím v konečnom dôsledku došlo k zániku trestnosti prečinu zanedbania povinnej výživy podľa § 213 ods. 1 Trestného zákona účinného do 31.12.2005 z dôvodu účinnej ľútosti podľa § 214 ods. 1, ods. 2 Trestného zákona účinného do 31.12.2005.

Podľa § 215 ods. 1 písm. g) Trestného poriadku prokurátor zastaví trestné stíhanie, ak zanikla trestnosť činu.

S poukazom na vyššie uvedené a zistenú skutočnosť, že u mal. detí nedošlo k trvalo nepriaznivým následkom v dôsledku neplnenia si vyživovacej povinnosti obvineným a obvinený si dodatočne splnil svoju vyživovaciu povinnosť, bolo potrebné rozhodnúť tak, ako je to uvedené vo výrokovej časti tohto uznesenia, teda trestné stíhanie zastaviť, keďže jeho trestnosť dodatočne zanikla.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor